ons gened heen wegen enich peert oft beesten hebben oft halen
woude inden voirs hove alst gheen ghemeyn orloge en wae
dats te weten op reysen geheten sprinck reysen ende de voirs
wynne daer enich schade bij name die sal mijn hee dabt en
tconvent den voirs wynne op richten ter taxacien van goeden
gemeynen
mannen Item van tempeesten ende gemeynen orlogen oft die
gevielen dat god verhueden wille so selen de voirs abdt en
convent den voirs wynne redelic versien gelijc ande heen en
platen hoen wynnen gewoenlic sijn te doen ende also men aldaer
pleeght te doen also verre alst minen hee den abdt en quete
voirs goets tijts gecondicht wae worde waert oec dat zake
dat hagelslach gheviele dat coren verslagen worde dat souden
de abdt en convent den wynne oprichten na goeder lude
taxacien Ende waert dat zake dat de beemde overvloten
met eerden dat souden dabdt en convent den voirs wynne
afcorten ter goeder lude taxacien Ende de selve wynne sal
de dijcke daer scloests erve aen de gheete leegt also houden
dat den beemde doer scloests dijcke gheen scade en geschiede
Item es vorwerde dat de voirs wynne de dijcke vand gheeten
jaerlix ende de grecht geheten de middelste grecht ende alle
ande grechten en weeghe aen svoirs cloests erve gelegen jaerlix
den voirs tmijn duende wel ende loflic vaghen ruymen en
maken sal op sinen cost Ende gevielt datmen gebode de gheete
ende de middelste grecht te vaghen so sal de wynne die also
vaghen en ruymen op sinen cost dat daer aff den cloeste gheen
t schade noch becroen en come Ende waert dat zake dat
gheviele dat abdt ende convent daden tymen inden hove oft
graven oft wat werck dabdt en convent ald te doen hadden
daer van sal de wynne den wercluden hoen montcost gheven